16 daga átak gegn kynbundnu ofbeldi er með facebook-síðu sem ætlað er að veita upplýsingar um átakið á meðan á því stendur ár hvert . Mannréttindaskrifstofa Ísland heldur utan um 16 daga átakið á Íslandi , til að fá nánari upplýsingar um átakið má senda póst á info[at]humanrights.is 16 daga átak hefur frá árinu 1991 unnið að því að draga kynbundið ofbeldi fram í dagsljósið sem mannréttindabrot . Hópar og samtök um allan heim nýta átakið til að krefjast aðstoðar og stuðnings til handa fórnarlömbum ofbeldis , til að styrkja forvarnastarf og þrýsta á um breytingar á löggjöf til að bæta réttarstöðu þolenda . Þá hefur átakið verið nýtt til að stuðla að því alþjóðlegum mannréttindareglum sé beitt til að vinna gegn kynbundu ofbeldi sem mannréttindabroti , heilbrigðisvandamáli og ógn við mannfrelsi og frið um allan heim .